《龙州麸金丹砂到官后民告所得倍於他时喜为赋》
宋代·洪咨夔

乳到零陵竭，珠辞合浦行。
地非悭所产，人自晦於征。
砂粒层层长，金麸点点明。
盛衰非自尔，利莫与民争。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。